|  |  |  |  |
| --- | --- | --- | --- |
| Vår saksbehandler: Karl Gunnar KristiansenDirekte tlf: 23 30 14 10E-post: kgk@utdanningsdirektoratet.no | Vår dato:27.2.2012Vår referanse: | Deres referanse: | Naturbruk.png |
|  |  |  |  |

Faglig råd for naturbruk

Referat fra rådsmøte i Faglig råd for naturbruk 23. februar 2012

Dato: Torsdag 23. februar 2012 fra 10.00 til 16.00

Sted: Utdanningsdirektoratets lokaler, møterom 10, 1. etg

**Tilstede:**  **Forfall:**

# Trine Merethe Paulsen (fra 11.30) Johnny HansenArvid Eikeland Petter Nilsen Tore Felin Daniela DobbertInger Anita Smuk Ola EidRandi Eikevik Marit BærøeRobert Skarpnes Karianne Heien HansenKim Unstad Knut Erik SvendsenBodil Onsager BergStine Haneberg Johansen

# Karl Gunnar Kristiansen (sekretær)

**Dagsorden**

**Kl. 10.00: 15 minutter til organisasjonene**

**1.1.12 Godkjenning av innkalling og dagsorden**

**2.1.12** **Godkjenning av referat fra rådsmøte 1. desember 2011**

**3.1.12 Fylkesbesøk 2012**

**4.1.12 Høring – Valgfag og tid til elevrådsrelatert arbeid og valgfag på ungdomstrinnet**

**5.1.12 Fritak i engelsk for voksne i fag- og yrkesopplæring uten grunnskole**

**6.1.12 Kartlegging av behov for læremidler**

* + 1. **Videre behandling av forslag fra dialogkonferansen:**

***Innspill til endringer i læreplanene***

**8.1.12 Videre behandling av forslag fra dialogkonferansen:**

***Brede innganger og behov for fordypninger***

**9.1.12 Videre behandling av forslag fra dialogkonferansen:**

***Tilbudsstrukturen/ Ulike opplæringsmodeller – fra 3+0 til 2+2 modell for agronom og gartner?***

* + 1. **Videre behandling av forslag fra dialogkonferansen:**

 ***Nye fag / flere utganger***

**11.1.12 Videre behandling av forslag fra dialogkonferansen:**

 **Kryssløp**

**12.1.12 Eventuelt**

 **Behandling av høringer i faglig råd for naturbruk**

**Behandling av sakene**

**1.1.12 Godkjenning av innkalling og dagsorden**

**Vedtak**

Godkjent

**2.1.12 Godkjenning av referat fra rådsmøte 1. desember 2011**

**Vedtak**

Godkjent

**3.1.12 Fylkesbesøk 2012**

Diskusjon om hvor rådet ønsker å reise på fylkesbesøk i 2012.

**Vedtak**

Faglig råd for naturbruk ønsker å besøke Østfold fylkeskommune høsten 2012. Tidspunkt 16. - 18. oktober 2012.

**4.1.12 Høring – Valgfag og tid til elevrådsrelatert arbeid og valgfag på ungdomstrinnet**

Utdanningsdirektoratet har sendt på høring forslag til innføring av valgfag og forskriftsfesting av tid til elevrådsrelatert arbeid.

Valgfag på ungdomstrinnet er et tiltak for å få mer praktisk undervisning inn i ungdomskolen. Høringsinstansene blir også bedt om å komme med innspill til nye valgfag som skal implementeres i 2013.

Høringsdokumentene ligger innunder følgende link:

<http://www.udir.no/Regelverk/Horinger/Saker-ute-pa-horing/Hoering--Innforing-av-valgfag-og-forskriftsfesting-av-tid-til-elevradsrelatert-arbeid/?WT.ac=valgfag_hoering&boks=pavirker>

**Vedtak**

Basert på diskusjonen i rådsmøtet utarbeider sekretær et utkast til høringssvar. Forslaget oversendes medlemmene Tore Felin og Bodil Onsaker Berg som utarbeider høringssvar i saken.

**5.1.12 Fritak i engelsk for voksne i fag- og yrkesopplæring uten grunnskole**

Utdanningsdirektoratet har fått i oppdrag av Kunnskapsdepartementet å vurdere mulighet for fritak i engelsk for voksne i fag og yrkesopplæring som ikke har tatt grunnskolen i Norge (dette gjelder voksne minoritetsspråklige) (se vedlegg – oppdragsbrev 03-12 fra Kunnskapsdepartementet og brev til de faglige rådene).

Direktoratet viser til oppdragsbrevet der det er bedt om å gi en faglig vurdering av spørsmålet om fritak i engelsk og muligheten for å erstatte dette faget med en eksamen eller realkompetansevurdering i et annet fremmedspråk. Utdanningsdirektoratet er bedt om å innhente informasjon fra ulike aktører i sin besvarelse av oppdraget, blant annet faglige råd.

Utdanningsdirektoratet ønsker svar på hvordan faglig råd vil vurdere kompetanse i et annet fremmedspråk opp mot kompetanse i engelsk.

Vi ber om at svaret (kort, skriftlig innspill) sees i lys av de spørsmål som er stilt i oppdragsbrevet.

Frist for tilbakemelding til Utdanningsdirektoratet er 10. mars 2012.

**Vedtak**

Basert på diskusjonen utarbeider sekretær utkast til høringssvar i saken. Høringssvaret oversendes rådsmedlemmene for kommentarer/ innspill før oversendelse til Utdanningsdirektoratet.

**6.1.12 Kartlegging av behov for læremidler**

I forbindelse med kunngjøring av tilskudd til læremidler i smale fag og små elevgrupper trenger Utdanningsdirektoratet tilbakemelding fra de faglige rådene om det reelle behovet for læremidler i 2012.

Direktoratet ønsker følgende tilbakemelding fra rådene:

*Er prioriteringene innenfor de ulike utdanningsprogrammene fortsatt gjeldende?*

Frist for tilbakemelding til Utdanningsdirektoratet er 1. mars 2012.

**Vedtak**

Basert på diskusjonen utarbeider sekretær tilbakemelding til Utdanningsdirektoratet.

**7.1.12 Videre behandling av forslag fra dialogkonferansen: Innspill til endringer i læreplanene**

Leder i rådet, Trine Merethe Paulsen, presenterer relevante punkter basert på innspillene fra dialogkonferansen (se vedlegg 1 nedenfor, punkt 2).

**Vedtak**

Innspill til endringer i læreplanene oversendes Utdanningsdirektoratet. I henhold til retningslinjene for samarbeidet mellom SRY, faglige råd og Utdanningsdirektoratet skal direktoratet ved nyoppnevning av faglige råd ta initiativ til en vurdering av innholdet i læreplanene. Faglig råd for naturbruk anbefaler at innspillene inngår i denne vurderingen.

**8.1.12 Videre behandling av forslag fra dialogkonferansen: Brede innganger og behov for fordypninger**

Leder i rådet, Trine Merethe Paulsen, presenterer saken basert på innspillene fra dialogkonferansen (se vedlegg 1 nedenfor, punkt 3).

**Vedtak**

Faglig råd for naturbruk har drøftet bredden i utdanningsprogrammet og mulighet for fordypninger i læreplanene. Rådet er kjent med at spørsmålet om innføring av fordypningsområder i læreplanene er til behandling i Utdanningsdirektoratet. Rådet vil derfor avvente saken i påvente av direktoratets behandling.

Når det gjelder bredden i Utdanningsprogrammet spilles problemstillingene fra dialogkonferansen inn i arbeidet med den nye stortingsmeldingen der fag- og yrkesopplæringen vil få en sentral plass.

**9.1.12 Videre behandling av forslag fra dialogkonferansen: Tilbudsstrukturen/ Ulike opplæringsmodeller – fra 3+0 til 2+2 modell for *agronom* og *gartner*?**

Leder i rådet, Trine Merethe Paulsen, og Utdanningsdirektoratet var 15. februar 2012 i møte med Landbruks- og matdepartementet om forsøksordninger for agronom og gartnerfaget med to år i skole og to år i lærebedrift (2 + 2 – modell).

Bakgrunnen for møtet var nevnte departements oppfølging av følgende fra melding til Stortinget (meld. St. 9 (2011 – 2012) *Landbruks- og matpolitikken. Velkommen til bords*):

*«For å møte sektorens behov for økt rekruttering innen disse fagområdene vil* ***Regjeringen evaluere struktur og innhold i programområdet landbruk og gartnernæring. Evalueringen skal vurdere behovet for større fleksibilitet og muligheter for yrkespraksis i utdanningsløpet, herunder muligheten for kryssløp. Det skal også gjøres en vurdering av lærebedrifter innenfor landbruks- og matsektoren.***

*Utdanningen til agronom og gartner er i dag det eneste yrkesløpet innenfor utdanningsprogrammet naturbruk som er en treårig utdannelse uten praksis utenfor lærestedet, som avsluttes med vitnemål eller kompetansebevis, og ikke med fagbrev.* ***Landbruks- og matdepartementet og Kunnskapsdepartementet vil i dialog med Fylkeskommunene åpne for forsøksordninger med yrkesutdanning for agronom og gartner som innebærer to år i skole og to år i godkjent lærebedrift.*** *Kandidater vil etter et slikt utdanningsløp motta fagbrev og vitnemål på lik linje med andre yrkesutdanninger.*

***Faglig råd for naturbruk vil spille en viktig rolle i det videre arbeidet med utviklingen av agronom- og gartnerutdanningen.»*** Meldingens avsnitt 11.3.2.2. kilde:

<http://www.regjeringen.no/nb/dep/lmd/dok/regpubl/stmeld/2011-2012/meld-st-9-20112012.html?id=664980)>)

I møtet ble det enighet om at Landbruks- og matdepartementet og Kunnskapsdepartementet samarbeider om utformingen av et oppdrag til Utdanningsdirektoratet om forsøk med endret modell for agronom og gartner.

Til orientering arbeider sekretariatet med et grunnlagsnotat om bakgrunnen for ønsket om en omlegging av opplæringsmodellen for de to fagene. Utdanningsdirektoratet foreslår at dette notatet benyttes i arbeidet med besvarelsen av oppdraget som de to nevnte departementene skal utforme.

Leder i rådet, Trine Merethe Paulsen, ga en orientering fra nevnte møte i Landbruks- og matdepartementet.

**Vedtak**

Faglig råd for naturbruk er positive til både et initiativ til forsøk innenfor agronom og gartnerfaget, og til en evaluering av struktur og innhold i programområdet landbruk og gartnernæring. Rådet vil delta aktivt i utformingen av forsøket med endret opplæringsmodell.

**10.1.12 Videre behandling av forslag fra dialogkonferansen: Nye fag / flere utganger**

Nye fag og flere utganger må sees i sammenheng med brede innganger og behov for fordypning (se vedlegg 1 nedenfor, punkt 5). Trine Merethe Paulsen ga en orientering om saken.

**Vedtak**

Det foreligger pr. i dag ingen konkrete søknader til nye fag i utdanningsprogrammet for naturbruk (j.fr. Utdanningsdirektoratets rutiner og prosedyrer for endring i yrkesfaglige utdanningsprogrammer) Saken sees også i sammenheng med sak 8.1.12.

**11.1.12 Videre behandling av forslag fra dialogkonferansen: Kryssløp**

På arbeidsutvalgsmøtet 1. februar 2012 ble det vedtatt at rådet med bakgrunn i tidligere innspill/søknader om kryssløp innenfor utdanningsprogrammet skal drøfte kryssløp samlet. Karl Gunnar Kristiansen presenterte historikken og de forslag som foreligger innenfor utdanningsprogrammet naturbruk på rådsmøtet.

**Vedtak**

Faglig råd for naturbruk anbefaler at foreslåtte kryssløp innenfor «grønn sektor» avvises i påvente av det bebudede forsøket i melding til Stortinget 9(2011-2012) Landbruks- og matpolitikken, om lærlingordning i agronom og gartnerfaget.

Forslaget om kryssløp fra Vg1 TIP og VG1 Elektro til Vg2 Akvakultur behandles på første rådsmøte etter dialogkonferansen for «blå sektor» som avholdes 3. mai.

**12.1.12 Eventuelt**

* Behandling av høringer i faglig råd for naturbruk

Representanten Arvid Eikeland ønsket en kort drøfting av behandling av høringer i faglig råd for naturbruk. Rådet drøftet saken og mener at de nye retningslinjene for samarbeidet kombinert med covernotat som lages av sekretariatet gir et godt grunnlag for å vurdere om rådet skal avgi høringsuttalelse i høringssaker.

 **Vedlegg 1.**

**Veien videre – Vedtak i rådsmøte 1.12.2011 på utvalgte forslag fra dialogkonferansen 19. oktober 2011**

Arbeidsutvalget i FRNA har gjennomgått og drøftet gruppebesvarelsene fra dialogkonferansen. Basert på gruppeoppgavene og drøftingen i AU møte har arbeidsutvalget utarbeidet et notat der forslag til videre behandling fremgår. Notat omhandler følgende utvalgte tema og innspill fra dialogkonferansen:

1 Rett til påbygning til generell studiekompetanse etter avlagt fagbrev

2 Innspill til endringer i læreplanene

3 Brede innganger og behov for fordypninger

4 Tilbudsstrukturen / Ulike opplæringsmodeller – fra 3+1 til 2+2 modell for agronom og gartner?

5 Nye fag / flere utganger

6 Kryssløp

1. **Rett til påbygning til generell studiekompetanse etter avlagt fagbrev**

Følgende innspill kom fra gruppene på dialogkonferansen:

* Retten til 3 årig utdanning bør endres til 4 års rett. (Gr.1)
* Viktig at elever som har gått Vg3 landbruk og Vg3 gartner får rett til Vg3 Studieforberedende naturbruk og annen studieforberedende påbygning (Gr.2)
* bedre muligheter for påbygging og videreutdanning (Gr.2)
* Universitetet for miljø- og biovitenskap vil svært gjerne vil ha elever med bakgrunn fra naturbruk (Gr.2).
* Det er viktig med rett til å ta Studieforberedende etter fagbrev og Vg3 i skole (Gr.2).
* På agronomsiden går utvikling i retning 2+2 modell med påbygg og fagskole for bedriftsledelse (Gr.6)
* Universitetet for miljø- og biovitenskap tar ikke naturbrukselever fordi de ikke oppfyller realfagkravene. Høgskolen i Hedmark tar imot, og mener at de beste studentene kommer fra naturbruk (Gr.6)

Vedtak:

Basert på ovennevnte innspill fra dialogkonferansen foreslår faglig råd for naturbruk at det innføres en lovfestet rett til påbygg til studiekompetanse etter bestått fag- og svenneprøve og gjennomført og bestått yrkeskompetanse i skole.

1. **Innspill til endringer i læreplanene**

Følgende innspill kom fra gruppene på dialogkonferansen:

* Kompetansebehov som ikke fanges opp i læreplanene løses i dag ved å gjøre lokale tilpasninger i læreplanene. Slike muligheter bør brukes også i framtida (Gr.1)
* Læreplanene bør fortsatt kunne tilpasses lokalt næringsliv (Gr.1)
* Betenkt over at vi bedriver ”pølsestapping” at vi er for brede, for tilfeldige hva vi putter inn i opplæringen (Gr.2)
* Det er fokus på at det lokale handlingsrommet gir tilpasset opplæring til det behovet næringen i området har (Gr.2)
* Innen skogfaget som omhandler maskindelen må det legges større vekt på datakompetanse slik at operatøren på en bedre måte kan håndtere dataprogrammet i maskinen for å sikre god håndtering av hogstplan og unngå feilkapping mv (Gr.3)
* At det i opplæringen spesielt på maskindelen blir lagt større vekt på skogpleie/grønn delen av faget da det stadig stilles større krav til miljøperspektivet i skogforvaltningen og at entreprenørene i større grad har ansvaret for hele produksjonsdelen i skogen (Gr.3)
* Det er signaler som tyder på at læreplanene innenfor gartneropplæringen er meget omfattende og at elevene har problemer med å motta all læring som kreves innenfor læreplanene/bedre strukturering av opplæringa. I tillegg til teknisk/dataopplæring må det legges større vekt på naturfag og plantelære. Det er derfor nødvendig å gjennomgå læreplanene innen gartnerfaget (Gr.3)
* Læreplanene innen jordbruk/gartneri må gjennomgås og hvor man må vurdere planenes innhold av en ”bedriftsleder” opplæring og vektlegging av denne på bekostning av programfagene. Dagens læreplan ivaretar ikke behovet for en bedriftsleder i opplæringen og kan komplisere i forhold til selve yrkes-/fagutdanningen innen disse utdanningsretningene (Gr.3)
* Økonomi, bedriftsledelse og entreprenørskap må tones ned i dagens læreplan for jordbruk og gartneri. Dette går i mange tilfeller på bekostning av programfagene
* Friluftsliv må ha en plass – blir store næringer framover (Gr.4).
* Dagens læreplaner: Trenger en læreplan på Vg3 som er mer konkret, eks på dyr (Gr.4)
* Fagene har ulik opplevelse av hvor det mangler innsats; skog opplever at elevene har for lite grunnlag fra Vg2, mens Hovslagerne opplever at Vg3 tiden er for knapp (Gr.5)
* Hovslagerfaget er fornøyd med læreplan (Gr.5)
* Læreplanene er allerede veldig omfattende, det må ikke puttes mer inn nå, uten at noe annet tas ut (Gr.6)

Vedtak:

Faglig råd for naturbruk oversender som innspill til videre behandling ovennevnte punkter samt innspill fra gruppemøte om blå sektor til Utdanningsdirektoratet. Jf. retningslinjenes punkt 2.1 siste ledd.

1. **Brede innganger og behov for fordypninger**
* Det eksisterer behov for mulighet til mer spesialisering og bedre praktisk opplæring (Gr.1)
* Viktig at Vg1 begynner spesialisering og at det er mye praksis (Gr.2)
* Det må bli mer fordypning på alle plan. Fordypningsområder vil være en god løsning. (Gr.2)
* Det er en bred inngang til Vg1. det må derfor åpnes for muligheten til spesialisering/fordypning allerede på Vg1 for de elevene som viser interesse for et fag (Gr.3)
* Tidlig spesialisering gir behov for bedre samarbeid mellom skole og bedrift i hele utdanningsløpet (Gr.3)
* Gruppa var opptatt av at naturbruk har en bred inngang der det signaliseres mangfold og muligheter, mens det er få (spennende) utganger. I dette ligger at en ønsker flere konkrete yrker som man kan bli, synliggjort i tilbudsstrukturen (Gr.4)
* Kunnskapsnivå på elevene kan økes gjennom mer veksling mellom skole og bedrift, samt starte kontakten med bedriftene allerede på Vg1 nivå (Gr.5)
* Spesialisering i Vg3 Landbruk i husdyrproduksjon (Gr.5)
* Ønske om bedre mulighet for spesialisering både i Vg1 og Vg2 (Gr.5)
* Alt for snever inngang til de grønne fag, se på Sverige, der velger 10 prosent av elevene naturfag. Mye bredere inngang der (Gr.6)
* Hestefaget bør spesialiseres i større grad allerede på vgs nivå (Gr.6)
* Spesialisering er vanskelig på vgs nivå, bør skje på Fagskolenivå (Gr.6)

Vedtak:

Rådsmøtet foretok en første drøfting av ovennevnte innspill. Saken følges opp på neste rådsmøte.

1. **Tilbudsstrukturen/ Ulike opplæringsmodeller – fra 3+1 til 2+2 modell for agronom og gartner?**
* Tilbudsstrukturen fungerer ikke godt for alle fag. For eksempel er sannsynligvis faget hovslager nedprioritert på alle skoler (Gr.1)
* Sprikende holdninger i gruppa vedrørende syn på å endre fra skoleløp til 2 + 2 løp (Gr.1)
* Læreløp vanskelig å få til i landbruk. Ikke betalingsvilje/-evne til læreløp i landbruk (Gr.1)
* Læreløp trolig lettere å få til innenfor gartneri. Mulighet til å etablere læreplasser på hagesentrene (Gr.1).
* Studieforberedende naturbruk er et viktig tilbud innen naturbruksutdanningen (Gr.2)
* Det kan være interessant å se på hvordan 2+2 ev kan organiseres (Gr.2)
* Problemstillingen med 2+2 kontra Vg3 i skole var det stor uenighet om. Derimot var det positiv holdning til å se på TAF ordning som over 4 år gir både fagbrev og studiekompetanse eller andre fordypningsmuligheter (Gr.2)
* Finnes det læreplasser og betalingsevne for 2+2 modellen innenfor landbruk/gartneri? Kanskje? Skepsisen gikk mer på om det er betalingsevne, læreplasser og om kunnskapsnivået (Gr2)
* fra Vg2.
* Innen gartneri er det et ønske om å vurdere et eget Vg2 gartner.(Gr.3)
* Det må gis åpning for/tilbud om en TAF modell innen naturbruksutdanningen (Gr.3)
* Skogbruket har i dag ikke problemer med å skaffe læreplasser på maskindelen, men det må til en bedre kommunikasjon/tilrettelegging mellom maskin og den grønne opplæringen. Dagens lærlingtilskudd må oppjusteres (Gr.3)
* Gartneriutdanningen er et skoleløp. Det er derfor store variasjoner på hvilken praktisk opplæring skolene kan tilby. Det må utredes bedre samarbeid skole arbeidsliv (Gr.3)
* Gartnerisiden hadde sett det som en fordel og hatt et opplæringskontor å forholde seg til. Dette lar seg ikke gjøre da dette ikke er et lærefag og hvor næringa er skeptisk til å innføre en ”2+2” modell. Næringa ser behovet for å styrke gartnerutdanningen og vil kunne vurdere å utrede konsekvensen av innføring av en 2+2 modell og da i nærmere samarbeid mellom skole/arbeidsliv (Gr.3)
* Bedrifter vegrer seg for å ta inn læringer fordi det er for krevende. Bør støttes mer! (Gr.4)
* Delte meninger om 2+2 vil øke rekrutteringen. Alternativer: 1+2+1, 1+3 …(Gr.4)
* Ønsker om bredt nasjonalt rekrutteringsgrunnlag for de minste tilbudene (landslinjer) (Gr.5)
* Gruppa stiller spørsmål om det er læreplasser nok til elever dersom det etableres en 2+2 modell i landbruk og i gartner, (mulig med to normalmodeller, 3-0 og 2+2)(Gr.5)
* Alle ser behov for fagbrev, men det passer ikke for alle. Det bør derfor tilbys begge muligheter: Vg3 A = 2+2 modell, fagbrev, Vg3 B = 3 år, med sertifisering som agronom. (Gr.6)
* På agronomsiden går utvikling i retning 2+2 modell med påbygg fagskole for bedriftsledelse. (Gr.6)

Vedtak:

Faglig råd for naturbruk har drøftet ovennevnte innspill og mener at det bør vurderes endret modell for yrkeskompetanse agronom og gartner fra 3-årig opplæring i skole til lærlingeordning. Imidlertid mener rådet at kunnskapsgrunnlaget i henhold til retningslinjene, er for svakt for å vurdere en endring. Faglig råd for naturbruk ber derfor Utdanningsdirektoratet sende problemstillingen på høring til bransjen og partene i rådet, slik at rådet kan basere sin vurdering på et sterkere skriftlig kunnskapsgrunnlag.

1. **Nye fag/ flere utganger**
* Hund, smådyr, dyrepleier… assistenter på dyreklinikker. Mener det er etterspørsel. (Gr.4)
* Mulig å etablere flere utdanninger i naturbruk, Fagbrev på Hund 2+2, Dyrepleier med 3 år i skole, Zoobransje i kombinasjon med salg og service.(Gr.5)
* Zoo-keeping og Hund. Burde implementeres i Norge også. (Gr.6)
* Det trengs fagfolk på greenkeeper, whitekeeper, reiseliv, turistguider, matkultur, fagbrev hundehold via naturbruk, dyrepleier, gamle byggeskikker som lærefag + ombygging til nyskapende virksomhet, energiproduksjon – energi – miljøfag – drifting av energianlegg. Landbruksmekaniker bør ligge i naturbruk, ikke TIP. Naturbruk og mat- og restaurantfag bør samarbeide om utdanning fra jord til bord. (Gr.6)

Vedtak:

Rådsmøtet foretok en første drøfting av ovennevnte innspill. Saken følges opp på neste rådsmøte.

1. **Kryssløp**
* Behov for innføring av muligheter til kryssløp, eks fra byggfag Vg1 til skogfag og fra Vg2 hest og hovslager til Vg3 landbruk (Gr.1)
* Gruppen var positiv til kryssløp på mange områder, også til andre utdanningsprogram, men at det må kvalitetssikres så det ikke blir store hull i kunnskapene.(Gr.2)
* Fra hestefaget, landbruk og gartnerfag og fra skogfaget til Vg3 landbruk. Dette vil kreve endringer i læreplanen for Vg3 landbruk for å sikre bl.a. mattilsynets krav. (Gr.2)
* Kryssløp vil kunne hindre frafall. Må være faglig forsvarlig, Ikke regelen men unntaket (Gr.3)
* Ja til kryssløp Vg2 hest til Vg3 landbruk, Vg2 maskin til Vg3 skogsmaskin (Gr.5)
* Hest – hovslager – agronom Vg2 skog Vg3 landbruk. De fleste fag burde kunne ha kryssløp med agronom.

Vedtak:

Rådsmøtet foretok en første drøfting av ovennevnte innspill. Saken følges opp på neste rådsmøte.

